شەفەق نیوز/ سەرچەوەیگ ئەمنی لە پارێزگای نەجەف، ئمڕوو پەنجشەممە،
خەوەردا لە پەیاکردن تەرم دوو گەنج لەناوڕاس پارێزگاگە.
سەرچەوەگە ئەرا ئاژانس شەفەق نیوز وت: گەنجیگ خەڵک قەزای
کووفە لەناو شوقەیگ برادەری لە شار نەجەف وەپەتیگ خوەی داگە سێدارە، وتیش؛ هیمان رەوشەیل
خوەیکوشتنەگە نادیارن.
وتیش؛ هێزیگ ئەمنی تەرم گەنجیگ لەناو تەمەن بیسەیلە لە ناوچەی
بو حەدادی لە قەزای کووفە پەیا کرد، ئەوەیش دویای ٢٤ ساعەت لە گومابوینی لە ناوچەگە.
سەرچەوەگە دیاری کرد ک دەزگا ئەمنیەیلە دوو تەرمەگە وەرەو
پزشک دادوەری بردن.
